Қазақстанда есірткі бизнесін ұйымдастырушылардың ішінде қай ел азаматтарының үлесі басым
DATE: 13:55, 19 Желтоқсан 2024 | GMT +5
TITLE: Қазақстанда есірткі бизнесін ұйымдастырушылардың ішінде қай ел азаматтарының үлесі басым
URL: https://kaz.inform.kz/news/kazakstanda-esrtk-biznesn-uyimdastirushilardin-shnde-kay-el-azamattarinin-ules-basim-435055/
META: DATE: 13:55, 19 Желтоқсан 2024 | GMT +5
TOTAL WORDS: 138
AUTHOR(S):
TEXT: Сенат отырысынан кейінгі баспасөз мәслихатында Санжар Мәдиевке елдегі есірткі бизнесіндегі ресейліктердің үлесі туралы сұрақ қойылды. — Жуықта ғана Украинадағы соғыс басталғанда Қазақстанға қашқан ресейліктің ісі бойынша сот шешімі шықты. 72 тонна есірткі химикатын тасымалдауды ұйымдастырған күдікті 10 жылға сотталды. Есірткі қылмысы бойынша қудалау орбитасына тартылған азаматтардың ішінде ресейлік релоканттардың үлесі неше пайыз — деп сұрады журналист. вицеминистр сұраққа жалпылама жауап берді. — Қазіргі таңда шетел азаматтарының есірткі қылмыстарына араласқаны туралы біраз фактілер дәлелденді. Екі трансұлттық ұйымдасқан қылмыстық топқа қарсы қылмыстық істерді тергеп жатырмыз. Оның ішінде Ресей, Украина және Тәжікстан азаматтары бар. Заң бойынша сізге оның мән-жайын толық ақпарат бере алмаймын. Бірақ осындай үлкен проблема бар екенін айту керек, — деді вицеминистр. Сондай-ақ, Санжар Мәдиев ел аумағында 92 есірткі зертханасы әшкереленіп, 18 тоннадан астам есірткі тәркіленгенін айтты. Еске салсақ, бұған дейін есірткі бизнесін ұйымдастырғандар өмір бойына бостандығынан айырылатыны хабарланды
